CELEX: 62018TN0377
Language: lt
Date: 2018-06-20 00:00:00
Title: Byla T-377/18: 2018 m. birželio 20 d. pareikštas ieškinys byloje Intercept Pharma and Intercept Pharmaceuticals / EMA

3.9.2018   
            
            
               LT
            
            
               Europos Sąjungos oficialusis leidinys
            
            
               C 311/13
            
         
      2018 m. birželio 20 d. pareikštas ieškinys byloje Intercept Pharma and Intercept Pharmaceuticals / EMA
      
      (Byla T-377/18)
      (2018/C 311/14)
      Proceso kalba: anglų
      
         Šalys
      
      
         Ieškovės: Intercept Pharma Ltd (Bristolis, Jungtinė Karalystė) ir Intercept Pharmaceuticals, Inc. (Niujorkas, Niujorko valstija, Jungtinės Amerikos Valstijos), atstovaujamos solisitorių L. Tsang, J. Mulryne, E. Amos ir H. Kerr-Peterson, baristerio F. Campbell
      
         Atsakovė: Europos vaistų agentūra
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti sprendimą ASK-40399, apie kurį ieškovėms atsakovė pranešė 2018 m. gegužės 15 d., atskleisti tam tikrus dokumentus pagal Reglamentą (EB) Nr. 1049/2001, ir
               
            
                  —
               
               
                  priteisti iš atsakovės ieškovių šiame procese patirtas bylinėjimosi ir kitas išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė padarė teisės klaidą, kai priėjo prie išvados, kad nagrinėjamu atveju nebuvo „teismo proceso“, kaip numatyta Reglamento (EB) Nr. 1049/2001 4 straipsnio 2 dalies įtraukoje, nes dokumentai nebuvo „parengti teismo procesui“. Pagal teisės aktus atsakovė turėjo nuspręsti taikyti išimtį.
               
            
                  2.
               
               
                  Antrasis papildomai arba nepatenkinus pirmojo reikalavimo nurodytas ieškinio pagrindas grindžiamas tuo, kad vienintelis teisiškai galimas tinkamo interesų palyginimo rezultatas remiantis Reglamento (EB) Nr. 1049/2001 4 straipsnio 2 dalies įtraukoje numatytais „komerciniais interesais“ turėjo būti sprendimas neatskleisti dokumentų, atsižvelgiant į: i) pagrįstą ieškovių privataus suinteresuotumo neatskleisti dokumentų svarbą ir ii) neapibrėžtą ir bendro pobūdžio viešąjį interesą atskleisti dokumentus.